Kako sam se proveo u Zagrebu

Kada smo trebali krenuti u Zagreb, svi smo bili uzbuđeni jer se nismo nikada vozili u vlaku. Ja i Ivan smo išli s domarom a cure sa učiteljicom Valentinom i s učiteljicom Anitom. Kada smo stigli na stanicu, svi smo iščekivali vlak. Čim je vlak došao mi smo ušli u svoj kupe i nasmijavali se, ali uglavnom svi smo bili sretni i tako smo došli do Jaske gdje smo se preselili iz vlaka u autobus i išli do Leskovca gdje smo se opet preselili u vlak do Zagreba. Čim smo stigli na glavni kolodvor u Zagreb. Prvo smo išli u Immportane centar gdje su si učiteljica Valentina i Ivan kupili pizzu. Šetali smo po Trgu bana Josipa Jelačića i po Ilici. U 5:20 je počinjao film Pan Putovanje u Nigdjezemsku u 3D kinu. Film je bio toliko zabavan da sam se rasplakao. Nakon kina smo opet otišli u Immportane centar gdje smo gledali razne stvari. U 9:38 je išao vlak za Tounj s kojim smo mi išli. Kada smo išli kući, svi smo bili pospani. U Tounju na stanici su nas čekali roditelji i otišli smo kući na spavanje. U Četvrtak smo morali doći na četvrti sat da se naspavamo. Meni je ovaj izlet bio najbolji od svih.

Romano Mrgan